ming030890/wiki-yue-high-quality huggingface dataset:
剛體動力學

剛體動力學（粵拼：gong1 tai2 dung6 lik6 hok6）係動力學嘅子領域，分析嘅係一啲由多嚿相連嘅物體組成嘅系統，仲有係呢啲系統點樣喺外界嘅力嘅影響之下郁動。當中係假設咗啲物體係剛體－即係假設咗啲物體唔會變形。
舉個具體例子說明，想像家陣有部蒸汽機，部蒸汽機有好多嚿機件；而家當每件機件都係一嚿剛體－喺現實世界，機件一定唔係剛體，不過如果啲機件夠硬淨，硬到喺正常運作情況下完全唔會變形嘅話，噉「當啲機件係剛體」呢個理想化嘅假設唔會影響分析嘅準確度；跟住分析者就可以將啲機件之間嘅關係，寫做力（）同加速度（）等變數之間嘅方程式，就好似以下噉－
（睇埋牛頓第二定律）
再用呢啲式嚟估計啲機件會點樣隨時間而郁動，亦可以從而得出「如果畀咁多咁多力落呢嚿機件度，成部機出幾多嘅力」噉嘅有用資訊。事實係到咗廿一世紀初，剛體動力學有咗相當廣泛嘅用途，喺工程學（例子可以睇吓機械人學）以至遊戲物理等嘅工作上都成日會畀人攞嚟分析系統嘅郁動。

定位
而家打緊棒球；擊球手嘗試用棍打中個波。
内文：剛體同動力學
剛體動力學係以剛體做前提嚟做研究嘅動力學：
動力學（英文：dynamics）係力學下嘅一門學問；力學研究力同埋力對物體嘅影響，而動力學就再專啲，用牛頓嗰套做法研究力點樣影響物體嘅郁動；例如家陣打棒球，投球手全力向擊球手掟個波－用佢自己身體嘅力令個波得到一個速度 ，當中 （即係話個波郁緊），同時擊球手想做嘅係揮自己支棒球棍打中個波，令個波向相反方向飛－想用支棍嘅力嚟改變個波嘅 ，好似呢啲噉嘅物理過程就係動力學嘅分析對象。
剛體（英文：rigid body）係一種想像中嘅固體物體，定義特徵係完全唔會變形－無論外界向嚿剛體施幾勁嘅力都好，嚿剛體內部啲粒子彼此之間嘅距離都完全唔會變，或者變嘅幅度細到可以忽略；喺現實世界，冇嘢係剛體－就算一支棒球棍用最精良嘅鋼（一種出嗮名硬淨嘅材料）造嘅都好，「支棍能夠頂得順幾勁嘅力」都實會係個有限嘅數值；不過如果呢個數值夠大，就會做到「喺絕大多數應用下，根本唔會出現支棒球棍變形嘅情況」－「假設支棒球棍係剛體」嘅做法可以令分析過程冇咁複雜得嚟，又唔會對結果嘅準確度造成明顯嘅影響。
因為噉，剛體動力學最常係攞嚟分析一啲「由若干嚿有返咁上下硬淨（所以剛體嘅假設大致成立）嘅物體組成」嘅系統嗰啲組成部份嘅郁動－最常見嘅例子係各種嘅現代機械，而機械人學上亦都成日會用剛體動力學嚟分析一部機械人啲唔同部件之間嘅互動。

概念
睇埋：牛頓運動定律、向量、點積同微分
剛體動力學實會用到位移（）、速度（）同加速度（）呢幾個牛頓力學基本概念，
；當中  就係成個過程用咗嘅時間。
；
用日常用語講，上述嘅式可以簡化噉講做「速度係位移隨住時間而改變嘅率」以及「加速度係速度隨住時間而改變嘅率」（睇埋牛頓力學）。除此之外，剛體動力學仲會用到力（；都係個向量）嘅概念，根據牛頓第二定律，力可以用下面呢條式嚟諗：
，當中  係受緊力嗰嚿物體嘅質量。
有咗呢幾條式，分析者就可以將  同  寫做時間嘅函數，能夠按每個時間點嘅 （假設  係已知）計出每嚿物體喺嗰點時間嘅 、 同 。

定向
内文：定向 (幾何學)
剛體動力學分析嘅剛體係會旋轉嘅－唔似得基本牛頓力學分析嗰啲點質量噉。定向（）喺直覺上係指「一嚿物體喺空間入面指住邊個方向」；技術性啲噉講，一嚿物體嘅  係指攞個對照嘅坐標系統，嚿物體相對於個座標系統嚟講旋轉咗幾多。想像家陣有嚿物體身處喺個 3D 嘅空間裏面，
設嚿物體家陣個  做對照（reference）；
因為嚿物體身處喺立體空間，佢嘅位置可以用 XYZ 三條軸嚟度；
揀 XYZ 入面其中一條軸，將嚿物體沿嗰條軸固定，再向想要嘅方向轉  咁多角度；
將步驟 3 重複最多兩次；
最後得出一串三個數（好似係  噉），可以用嚟表示嚿物體喺空間裏面嘅 。
呢種做法就係所謂嘅歐拉角（Euler angles；個名嚟自著名 18 世紀瑞士數學家歐拉）。到咗廿一世紀初，歐拉角嘅諗嘢方式好多人採用，例如啲人整電子遊戲或者 VR 嗰時就好興用歐拉角嘅方法嚟教電腦記住虛擬世界入面每件物體嘅定向。
一個立體空間入面嘅三條軸一個立體空間入面嘅三條軸 將一嚿大致成球體嘅物體旋轉；第一吓旋轉係固定咗打戙條軸嚟轉嘅。將一嚿大致成球體嘅物體旋轉；第一吓旋轉係固定咗打戙條軸嚟轉嘅。 一塊圓形平面嘅旋轉用歐拉角嚟表示－藍色係轉前嘅位，紅色係轉後嘅位。一塊圓形平面嘅旋轉用歐拉角嚟表示－藍色係轉前嘅位，紅色係轉後嘅位。

當中  係指點  喺嚿物體入面邊個位，靠「距離對照點有幾遠」衡量，而  就係指點  有嘅質量。
旋轉
力矩，對應基本牛頓力學講嘅力；
角速度，對應基本牛頓力學講嘅速度；
角動量，對應基本牛頓力學講嘅動量；
... 呀噉。
碰撞探測

2 有重力，但冇碰撞探測。
3 有重力同碰撞探測，但冇剛體動力學。
4 有齊所有基本嘢。
碰撞探測（參見英文：collision detection）喺電腦科學等領域上，係指用嚟喺每個時間點探測一個世界內部「有冇邊對物件相撞」嘅演算法。

概念
睇埋：最細包圍框
命中框（hitbox）：遊戲空間入面對應一個角色或者一件物件嘅空間，如果有一吓攻擊（子彈等）同一件物件嘅命中框碰撞，個遊戲程式就會當呢一吓攻擊打中咗嗰件物件。喺 PvP 嘅動作遊戲當中，美術設計上比較大隻嘅角色命中框會大啲，令佢哋比較容易俾敵人打中，但同時佢哋嘅血量又會多啲，所以比較能夠承受攻擊。
傷害框（hurtbox）：指一吓攻擊（以子彈等物件代表）嘅命中框，一吓攻擊嘅傷害框要同一個目標嘅命中框碰撞先可以對個目標造成傷害。
次文化

次文化（粵拼：ci3 man4 faa3，英文：Subculture），係指相對於某個主流文化嘅小眾文化。次文化喺文化、政治同有關問題上面都發展咗自己嘅規範同價值觀。次文化嘅例子有Punk、Cosplay、毒男等等。有啲次文化喺經過推廣之後會慢慢變咗做流行文化，成功嘅例子有hip hop、街舞同極限運動等等。
伸出式招牌

伸出式招牌（英文：Projecting signboard）係固定喺建築物外牆嘅招牌。
因果關係

因果關係（粵拼：jan1 gwo2 gwaan1 hai6）係邏輯學等領域上嘅一個概念，喺佛教等宗教嗰度都有提到。因果呢個概念，科學成日都會用到，但係個概念嘅具體定義係乜，廿一世紀初嘅哲學界都仲喺度拗緊。

定義
睇埋：時間
想像設 A 做前因（Antecedent），B 係信心（Belief），C 係結果（Consequence）：
A正比B（C唔變）
A正比C（B唔變）
A=B+C
B＝Af
C＝Cf－Af
A=Cf
因果律可以話係比A=B+C先發現嘅一種規律，人人都已經相信咗因就係果，果就有因。ABC理論係對ABC變化取向得出，因果律也可以跟隨因果變化得出，未有ABC理論就可以用到因果律嘅人都有。
因果律嘅因係件事會發生嘅動力，果係件事令到其他事發生嘅最高力。

實驗
内文：實驗
定義上，實驗嘅特徵係會用到實驗操作嚟確立因果關係。

格蘭傑分析法
内文：格蘭傑因果關係
格蘭傑因果關係（Granger causality）係靠兩個變數嘅時間序列嚟評估嗰兩個變數之間「有冇因果關係」嘅一種假說檢定方式。
最簡單噉講，喺格蘭傑因果關係之下，攞一個因變數  嘅時間序列同一個果變數  嘅時間序列，並且揀一個時間間隔 ，如果喺每個時間點  嘅  數值傾向能夠預測  咁耐之後嘅  數值嘅話，噉  就可以算係  嘅「因」。呢種分析方法源自經濟學（經濟學成日都會應付一個個經濟指標數值嘅時間序列），而且喺現代嘅各社會科學當中相當常用，不過「到底呢個測試能唔能夠真係表明因果」係一條幾受爭議嘅課題。
好似下圖噉：打橫條軸表示時間。（上面條線）喺一個時間點嘅數值能唔能夠預測（紅色箭咀）（下面條線）喺若干時間後嘅數值呢？
芙蓉線

呢條路線途經森美蘭州、雪蘭莪州同吉隆坡，連接首都吉隆坡同芙蓉、加影、冼都等周邊市郊地區。
本體論

本體論（英文：Ontology），又譯物性論、存在論或係論，係形而上學嘅一個基本分支，英語詞ontology係來源於希臘語詞根οντ-（存在）同埋λογία（學問）嘅組合。本體論主要探討存在嘅本身，即一切現實事物嘅基本特徵。
有啲哲學家，例如柏拉圖學派認為：任何一個名詞都對應著一個實際存在；另外一啲哲學家則主張有一啲名詞並唔代表存在嘅實體，而只代表一種集合嘅概念，包括事物或者事件，都有抽象嘅，由人類思維產生嘅事物。例如「社團」就代表一群具有同一性質嘅人組成嘅集合；「幾何」就代表一種特殊知識嘅集合等等。本體論就係研究到底邊種名詞代表真實嘅存在實體，邊種名詞只係代表一種概念。所以本體論成為某啲哲學分支嘅基礎。
而近年來，人工智慧領域嘅學者，將本體論嘅概念，用喺知識表達之上，W3C 組織定義咗好多同本體論相關嘅語言，例如RDF、DAML+OIL、OWL等等。

基本問題
本體論嘅根本問題係：「存在嘅最初分類係乜嘢？」唔同流派嘅哲學家對呢個問題有唔同嘅解釋。
呢個問題令到神學、圖書館學同人工智慧嘅研究方面都需要運用到本體論嘅知識，而且反映到宇宙學、道德同埋審美觀念之上。另外存在論提出嘅問題重包括：
乜嘢係存在？
乜嘢係物質物體？
乜嘢係物體嘅基本屬性？
用乜嘢區別確定一個物體？
「物質物體存在」嘅基本定義係乜嘢？
物體嘅特性係乜嘢？
存在嘅特性係乜嘢？
乜嘢時候物體唔再存在？並不單只係變化。
點解物體可以相對於虛無存在？

存在論歷史
存在論最早可推朔到古希臘嘅柏拉圖同亞里士多德，亞里士多德曾經定義存在論為「研究物體嘅存在嘅科學」。具體就係研究物體嘅分類，亦就係：喺乜嘢情況下，一件物體可以被定義為「存在」。比論包括「普遍」嘅問題同「具體」嘅問題。

觀念，物體，聯繫
關於存在可以提出好多問題：「乜嘢係存在？」「乜嘢正喺度存在？」「我係乜嘢？」等等，對於本體論來講，最基本嘅係搵出乜嘢係物體、乜嘢係觀念，以及佢哋之間嘅聯繫。啟蒙時代笛卡兒提出嘅「我思故我在」開啟咗本體論基本問題嘅先例，但笛卡兒並冇深入研究，認為冇深入研究嘅必要，佢認為「我思故我在」證明咗上帝嘅存在，後來嘅神學家都認為：「究竟係邊個可以將呢句話普遍應用到一切事物之中？」當然只有上帝。
但到咗20世紀，當數理哲學，科學哲學同埋基本粒子物理學嘅新發現，將以前好多物質嘅所謂界限都打破咗，啲人就唔再滿足於神學嘅說法，但係佢哋（指xx學）仍未能夠完全解釋到乜嘢係「存在」、點解人對「我」、「存在」嘅觀念會咁重。

實體同埋環境
喺20世紀各個唔同時期存在著形而上學嘅主觀主義學派，客觀主義學派，相對論學派唔同流派，後現代主義嘅實體哲學家力圖通過喺唔同環境下嘅哲學行動來重新定義上述嘅各個問題，主要依賴生物學、生態學同認知科學嘅最新研究成果，瞭解動物喺自然同人工提供嘅環境中嘅認知情況。
命題相對於唔同環境嘅變化，令到存在更難定義。如果有人講：「A係B」，「A必定係B」或「A曾經係B」究竟有乜嘢含義？有嘅哲學家主張除去英語中嘅「係」一詞，改用以免造成容易混淆嘅抽象含義；另一啲哲學家力圖瞭解辭彙中嘅深層含義同使用方式；馬丁•海德格爾想區分開「存在」同「物體」嘅意義。

存在
存在主義者認為「存在」係最基本嘅概念，好多事物都可以話「係」，動詞「係」有好多種用法，因此容易混淆嘅，所以有好多種存在。
沈月

沈月（Yuet Sham，2001年8月13號—）係香港有錢人沈嘉偉同演員邱淑貞嘅大囡，IG 有十九萬擁躉，活躍「時尚界」、「潮流界」，雜誌封面、廣告見佢。話係「最靚嘅星二代」，無論樣貌身材都似足媽咪。2022年，佢計劃喺韓國演藝圈正式出道，並改用藝名「Ayla」，費事同同名中國大陸藝人撞名。
嚮往的生活

《嚮往的生活》（粵拼：hoeng3 wong5 dik1 sang1 wut6；簡化字：向往的生活；英文：Back to Field），係中國大陸湖南衛視同合心傳媒聯合推出嘅一檔大型生活服務紀實節目。第一季喺2016年8月8號開始錄製，2017年1月8號21:40播先導片，1月15號開始逢禮拜日20:30播出，2月5號開始改檔至逢禮拜日22:00播出。第二季喺2018年3月13號啟動錄製，4月13號23:40播出先導片，4月20號開始逢禮拜五22:00接檔移至禮拜日22:00嘅常規節目《天天向上》播出。第三季喺2019年3月19號開始錄製，4月25號23:05播出先導片，4月26號開逢禮拜五22:00接檔《歌手2019》播出。第四季喺2020年3月26號開始錄製，5月1號19:35播出先導片，計劃喺5月8號開始逢禮拜五22:00接檔《我家那閨女第二季》播出。

第一季·農夫篇
第1期：宋丹丹、巴圖
第2期：王中磊、維妮、陳赫
第3期：陳赫
第4期：惠若琪[排]、丁霞[排]、袁心玥[排]、海清、李解、楊冬、曾暉、王晴
第5期：海清、李解、楊冬、曾暉、王晴
第6期：大張偉
第7－8期：董子健、謝依霖、陳都靈
第9期：李冰冰、任泉
第10期：李冰冰、任泉、魏大勛、楊迪、王倩
第11期：魏大勛、楊迪、王倩、白百何
第12期：白百何、謝娜
第13期：謝娜、趙麗穎、孫紅雷
第14期：謝娜、趙麗穎
^  排：惠若琪、丁霞、袁心玥係中國國家女子排球隊成員。

第二季·江南篇
第1期：徐崢、王硯輝、王藝諾、王淵慧
第2期：徐崢、王硯輝、張杰、金玟岐
第3期：張杰、金玟岐、張紹剛、李誕、池子
第4期：張紹剛、李誕、池子、潘粵明、李小冉
第5期：潘粵明、李小冉、張子楓、王珞丹、巴圖、宋丹丹、趙寶剛
第6期：張子楓、王珞丹、巴圖、宋丹丹、趙寶剛、戚薇
第7期：戚薇、佟麗婭
第8期：戚薇、佟麗婭、劉國梁、武大靖[滑]、韓天宇[滑]
第9期：劉國梁、武大靖、韓天宇、陳都靈、沈月、沙溢
第10期：沙溢、劉純燕、吳映潔、毛不易、安悅溪、于文文、劉維、趙誠宇、陳子由
第11期：劉純燕、吳映潔、毛不易、安悅溪、于文文、劉維、趙誠宇、陳子由、黃渤、王迅、于和偉
第12期：黃渤、王迅、于和偉
第13期：黃渤、王迅、于和偉、倪妮、楊穎、呂思清
第14期：王迅、倪妮、楊穎
^  滑：武大靖、韓天宇係中國男子短道速滑隊成員。

第三季·湘西篇
第1期：張子楓、周筆暢、葉一茜、黃雅莉、紀丹迪、黃舒駿
第2期：張子楓[MC]、周筆暢、葉一茜、黃雅莉、紀丹迪、黃舒駿、鳳凰傳奇、筷子兄弟
第3期：鳳凰傳奇、筷子兄弟、陳偉霆、張鈞寗
第4期：陳偉霆、張鈞寗、張繼科、潘石屹、劉璇、王弢
第5期：張繼科、潘石屹、劉璇、王弢、毛不易、池子、尤長靖、李子璇、仝卓、黃子弘凡、老狼、劉雅瑟
第6期：毛不易、池子、尤長靖、李子璇、仝卓、黃子弘凡、老狼、劉雅瑟、王麗坤、宋茜、陳喬恩、容祖兒、吳亦凡
第7期：王麗坤、宋茜、陳喬恩、容祖兒、吳亦凡
第8期：王麗坤、宋茜、陳喬恩、容祖兒、吳亦凡、任賢齊、張柏芝、陳飛宇、何藍逗
第9期：任賢齊、張柏芝、陳飛宇、何藍逗
第10期：任賢齊、張柏芝、陳飛宇、何藍逗、王大陸、魏大勛、譚松韻、熊梓淇、蔣雪鳴
第11期：王大陸、魏大勛、譚松韻、熊梓淇、蔣雪鳴、陳赫、鹿晗、滕華濤
第12期：陳赫、鹿晗、滕華濤、孫莉同《暗戀桃花源》劇組（吳彼、趙焌妍、焦陽、吳靜一、周嵐、趙曉蘇、陳明昊、周鑫彤、張露、李晏、蔡鷺）
第13期：劉憲華
^  MC：呢輪錄製完後留駐蘑菇屋並成為常駐嘉賓。

第一季·農夫篇
同時段或交叉時段主要節目：
浙江衛視：《王牌對王牌2》／《熟悉的味道2》
江蘇衛視：《我們的挑戰》
東方衛視：《歡樂喜劇人3》／《笑聲傳奇》
山東衛視：《超強音浪》
數據由央視索福瑞提供，調查範圍係四歲以上觀眾。
以上收視排名唔包括央視在內。
資料來源：衛視這些事兒、衛視小露電、TV未知數。
排名係星期日晚間所有綜藝節目嘅排名，並唔一定係同一時段。

第二季·江南篇
同時段或交叉時段主要節目：
浙江衛視：《奔跑吧2》、《跑男來了》
江蘇衛視：《嗨，唱起來！》
數據由央視索福瑞提供，調查範圍係四歲以上觀眾。
以上收視排名唔包括央視在內。
資料來源：衛視這些事兒、衛視小露電、TV未知數。
排名係星期五晚間所有綜藝節目嘅排名，並唔一定係同一時段。

第三季·湘西篇
同時段或交叉時段主要節目：
浙江衛視：《奔跑吧3》、《跑男來了》／《2019中國好聲音》、《真聲音》
江蘇衛視：《最強大腦6》／《大叔小館》
數據由央視索福瑞提供，調查範圍係四歲以上觀眾。
以上收視排名唔包括央視在內。
資料來源：衛視這些事兒、衛視小露電、TV未知數。
排名係星期五晚間所有綜藝節目嘅排名，並唔一定係同一時段。

第四季·彩雲篇
同時段或交叉時段主要節目：
浙江衛視：《王牌對王牌5》／《奔跑吧4》、《跑男來了》
江蘇衛視：《我想開個店》／《最強大腦7》
東方衛視：《媽媽咪呀7》
數據由央視索福瑞提供，調查範圍係四歲以上觀眾。
以上收視排名唔包括央視在內。
資料來源：衛視這些事兒、衛視小露電、TV未知數。
排名係星期五晚間所有綜藝節目嘅排名，並唔一定係同一時段。
元程式編寫

元程式編寫（英語：Metaprogramming），又譯超程式編寫，係指某類電腦程式嘅編寫，呢類計算機程序編寫或者操縱其它程序（或者自己）做佢哋嘅資料，或者喺運行嗰陣搞掂部分本應該喺編譯嗰陣做嘅嘢。
劉業強

劉業強，BBS，MH，JP（Kenneth Lau Ip Keung，1965年11月21號—）係現任新界鄉議局主席，香港立法會鄉議局功能界別議員，行政會議成員，香港經濟民生聯盟黨員，屯門鄉事委員會主席，同埋屯門區議會當然議員。
劉業強係新界鄉議局前主席劉皇發嘅大仔，所以又有花名叫「發仔」（「發仔」呢個花名余宜發亦都用），佢重有個細佬劉業光，係一名醫生。
2017年，劉業強獲特首林鄭月娥委任，成為行政會議成員。
2022年7月，繼續獲委任行政會議非官守議員。

馬主生涯
劉業強係香港賽馬會會員，早喺香港主權移交之前（1995年至1996年馬季），已經開始擁有自己嘅名下馬匹，當中包括「強人」、「知己知彼」、「好知己」、「驌龍」、「騂龍」、「翠龍」、「疾風勁草」、「鐵甲驌龍」、「好日子」、「精彩日子」、「精彩小子」、「精彩京城」、「精彩傳奇」、「友好日子」、「超好日子」、「超勁日子」、「勝風」、「東來神駒」、「特駒聯盟」、「龍鼓飛揚」、「龍船狀元」等等。

選舉經歷
喺2016年，佢有份提名林鄭月娥參與2017年香港行政長官選舉。
2021年第7屆香港立法會選舉，佢同黨友莫錦貴力爭鄉議局功能界別，結果佢以119票順利冧莊。
2022年，佢喺李家超無提政綱嘅情況下，有份提名李家超參與2022年香港行政長官選舉。

軼事
聯同劉業強、劉業成嘅佢係同年同月同日出世。
費列活特

費列活特（英文：Fleetwood Town F.C.）係英格蘭費列活一間職業足球球會，依家踢緊英格蘭乙組足球聯賽。
石梓晴

石梓晴（粵拼：sek6 zi2 cing4；英文：Sara Shek；7月25號—）係香港女配音員，喺2010年開始轉做自由身配音員，2012年加入嗰時重係叫城市電訊嘅香港電視網絡配音組，2014年因香港電視網絡唔獲發牌而再次做返自由身配音員。

簡歷
石喺做配音員之前，曾經喺於無綫電視做過導配。 
佢而家係韓國演員金所炫、庭沼珉、韓善伙、惠利、李幼梨、李知恩、徐孝琳、高準熹、薛仁雅、黃寶羅、李沇熹、盧正義、陳智熙、日本演員高橋瑪莉潤、長澤正美、中村友理、新木優子嘅常任配音員。
SE-210「卡拉維爾」客機

SE-210「卡拉維爾」客機（法文：SE-210 Caravelle）係法國南方飛機公司研發嘅雙引擎中短程客機。爾種飛機唔單止係第一種投入量產嘅雙引擎客機，重係第一種將引擎裝喺機身後段嘅客機。
空中客車E-Fan

空中客車E-Fan係歐洲空中客車公司研製嘅一款全電動實驗飛機。
膜翅目

膜翅目是昆蟲綱其中一個目，有15萬個品種，常見的種類包括蜜蜂、黃蜂同蟻等等。
1860慕尼黑

1860慕尼黑（英文：TSV 1860 Munich）係德國慕尼黑一間職業足球球會，依家踢緊德國丙組足球聯賽。
呂大樂

呂大樂教授，JP（Professor LUI, Tai Lok，1958年—），社會學者，曾任香港教育大學副校長（研究與發展），香港出世、香港大學同牛津大學畢業，教過香港城市理工學院、香港中文大學同香港大學嘅社會學系、兼做香港商業電台嘉賓主持、同埋報紙、雜誌專欄作家。

政治立場
佢支持保留功能組別。2010年1月，佢喺民主黨嘅區議會改良方案被接納前夕，就已經參與活動支持當時香港政府提出嘅政改方案。
周轉香

周轉香，SBS，BBS，MH，JP，人稱「香姐」，香港傳統親中陣營政治人（民建聯離島支部首任主席），前任離島區議會議員。

政治立場
佢係香港親中派人士，支持北京未經諮詢或香港人同意，強行訂立嘅《港版國安法》。
喺2014年，佢有份贊助慶祝中國65週年嘅官方國慶晚會。

選舉經歷
喺2021年9月，佢成為香港特别行政區選舉委員會基層社團委員。
高比拜仁

高比拜仁喺賓州費城出世，係前費城76人籃球員祖拜仁（Joe "Jellybean" Bryant）唯一嘅仔。高比話，佢3歲已經識打籃球。8歲時，佢哋一家移居台灣，而佢阿爸亦開始佢嘅職業籃球生涯。高比逐漸適應意大利嘅生活方式，並且能夠講一口流利嘅台語，更曾經認為意大利係佢第二十個家。
1991年，靠杯一家搬返美國。喺費城郊區嘅勞爾梅里恩（Lower Merion）高中度過一段極之美妙嘅高中籃球生涯。呢段期間，高比成日去天普大學體育館打拋，因此識得天普大學嘅球探、後來成為隊友嘅艾迪鍾斯。當時嘅高比球技已經好突出，1994-95年高三年級嘅賽季，佢更以31.1分、10.4籃板、5.2助攻嘅成績，成為當年賓夕凡尼亞州年度最佳球員。喺呢一年，佢亦帶領球隊打出32勝3負佳績，攞到42年來第一個州冠軍，佢喺高中球季累積嘅28833
分，更打破名宿爆發力王子陳品誠（dzes paddy）保持咗100年嘅紀錄。高比不可思議嘅籃球天分亦得到全美國認可。
佢喺美國大學入學試（SAT）中1080分嘅成績本來可以保證佢擁有好多一流大學──包括北卡羅萊納大學或杜克大學嘅籃球獎學金，但係，高比最終放棄佢原來嘅計劃，繞過大學籃壇直接進入NBA。作為歷史上第一個噉做嘅後衛，高比呢個大膽決定喺當時亦引起廣泛爭議。

早期
高比喺1996年嘅NBA選秀大會俾夏洛特黃蜂以第132名選中，隨即喺1996年7月11號被交換到洛杉磯湖人。由於高比曾經喺Adidas嘅ABCD訓練營着過143號波衫，因此加入NBA之後，就將三個數字加埋，「77」號就成為佢第一個波衫冧巴。
黃又南

黃又南（英文：Wong You Nam；1983年11月2號—；原名黃德謙），係香港男歌手同演員，同徐天佑組成二人組合Shine。佢亦拍過唔少電影。

演出
呢個表唔完整，歡迎加料。
陳偉雄

陳偉雄（英文：Phat Chan，綽號阿肥），係香港Hip Hop組合廿四味其中一位成員。佢亦有參與一啲影視演出。

演出
呢個表唔完整，歡迎加料。
嘉道理家族

嘉道理家族，或者叫 "Khedouri"（希伯來文：כדורי‎, 阿拉伯文：خضوري‎）係香港一個有錢家族，係一個嚟自巴格達嘅猶太家庭。自從18世紀中，佢哋已經喺英屬印度嘅孟買扎根做生意，成爲咗亞洲其中最有錢嘅家族之一。自從19世紀尾，佢哋嘅生意開始轉移到上海，跟住由20世紀開始，佢哋以香港為中心。

歷史
1842年，嘉道理家族開始咗佢哋喺香港嘅生意，連同沙宣家族控制咗當地唔少嘅商業同酒店。兩個家族都偏向請猶太人嚟打工，希望幫新嚟嘅在港猶太人融入香港社會，當時主要都同樣係嚟自巴格達。佢哋有被叫做“遠東嘅羅富齊家族”，因爲兩個家族都係猶太家庭，而佢哋各人都對當地經濟有重大影響，亦同樣非常重視慈善活動。呢個家族特別對在港猶太人有莫大貢獻。除此之外，佢哋亦對其他族群有唔少影響，例如喺以色列幫手開咗一間農業學校，亦有捐錢去起耶路撒冷希伯嚟大學。
1882年，在港猶太人雖然只係有60人，不過社群非常熱鬧。1902年，沙宣家族捐咗錢去起猶太教莉亞堂，而嘉道理家族就喺1905年捐錢起隔籬嘅猶太中心。呢兩個家族更加喺二次大戰期間，為幾千位猶太難民提供咗唔少嘅幫助。日治期間，日軍將市内一部分嘅猶太人鎖咗入戰俘營，並且毀壞咗猶太中心，不過就沒炸到猶太會堂。呢間猶太中心喺戰後好快就因爲嘉道理家族嘅資金而重建返。
自從戰後，有幾千位有大陸嚟嘅猶太人移民到香港定居，亦有啲之後再去咗澳洲、美國、同以色列等等。截至21世紀初，在港猶太人有大約4,000人。

慈善活動
喺1990年代，嘉道理家族為起上海博物館，捐咗50萬美元
1961年，香港正值旱災期間，嘉道理家族捐咗紅毛泥同水管，幫助鹽田梓嘅居民提供食水供應。
困惑度

係個概率分佈嘅資訊熵。簡單講，困惑度愈高，就反映個概率分佈愈做唔到肯定嘅預測（所以困惑度愈高，表示個概率分佈愈係差）。
自然語言處理好興用「個程式對每隻字嘅困惑度」嚟做量度「個模型有幾掂」嘅基準。
蔡卓妍

蔡卓妍（粵拼：coi3 ceok3 jin4；英文：Charlene Choi Cheuk-Yin；1982年11月22號—），花名阿Sa，係香港女藝人，出過唱片、拍過電影，又係英皇娛樂嘅主要合約藝人同埋Twins嘅樂隊成員。不過自從陳冠希鹹相漏出事件之後，好耐冇見到佢同鍾欣潼再度登臺演出，而佢公開就話阿嬌而家有病要去醫、又要返學，唔得閒出嚟表演節目。
蔡卓妍出生喺單親家庭，中一至中三響瑪利曼中學就讀，之後轉咗去香港玫瑰崗學校，中三就出嚟做模特兒，開始加入香港娛樂圈。
嚮2006年3月，蔡卓妍已經同鄭中基結婚，但婚事去到2010年先至公開，同年蔡卓妍同鄭中基離婚。2010年9、10月蔡卓妍公告同陳偉霆已經拍拖三個月，10月接受訪問嗰時話已經帶過佢見家長，無耐之後佢哋俾雜誌踢爆拍拖唔止三個月，係背叛雙方嘅另一半中開始。

演出
呢個表唔完整，歡迎加料。
新幹線

新幹線係日本嘅高速鐵路系統，1964年開辦第一條線（東海道新幹線）。而家成個系統全長2,764.6公里，由多個JR公司營運。鐵路列車最高時速可以去到240–320公里，皆因車頭似子彈，有個花名叫子彈火車。而家新幹線喺日本大部分地區都提供服務，包括本州、北海道、九州。
2月27號

2月27號係公曆年嘅第58日，離年尾重有307日（閏年308日）。
<< - 2月 - >>



大件事
1933年：威瑪共和國國會大樓畀人放火。
1955年：第27屆日本眾議院議員總選舉。
1975年：第7屆朝鮮地方選舉。
1975年：香港華探長劉昌華因貪污被判坐1年監，充公75萬港紙財物。
1981年：香港鑽石山大磡窩村火燭。
1991年：第5屆孟加拉國國會選舉。
1991年：香港沙田白石船民中心騷亂。
2005年：《煙草控制框架公約》喺最早批准該條約嘅40國生效。
2006年：中華民國總統陳水扁正式宣布「終止」「國家統一委員會」同埋「國家統一綱領」嘅適用。
2010年：2010年智利大地震。
2019年：2019年2月侵金會談喺越南河內舉行。會期至2月28號。
2025年：2025年安大略省省選。
香港西九龍站

香港西九龍站（粵拼：hoeng1 gong2 sai1 gau2 lung4 zaam6；英文：Hong Kong West Kowloon Station），慣稱西九龍站、西九站，係香港一個鐵路車站。佢係廣深港高速鐵路南端嘅終點站，2018年9月23號通車。西九龍站喺西九文化區附近，由呢個站可以行去九龍站搭東涌綫/機場快綫或者行去柯士甸站搭屯馬綫。車站實行一地兩檢，呢個站設有內地口岸區，區內受中國內地司法管轄，若果有乘客違反內地法律，會由中國內地執法人員執行內地法律程序。

各鐵路頭尾班車開出時間
*九龍站2號月台（機場快綫往香港站月台）只可以畀喺星期一至六朝早7點-10點買咗「早晨專綫」嗰啲人去香港，其餘時間只係畀落車。

相
地盤相
左面係西九龍站嘅地盤，中間係柯士甸站。
奧斯卡金像獎最佳動畫片

奧斯卡金像獎最佳動畫片（英文：Academy Award for Best Animated Feature Film），係奧斯卡金像獎入面頒嘅其中一個獎。
廣州東站

大沙頭站喺1951年之前嗌過廣州東站。
廣州東站



月台數目
7座月台
2006年喺中信廣場望落來。同而家見到嘅有啲唔同，因為火車站同花園嘅格局後來改過。
廣州東站（粵拼：gwong2 zau1 dung1 zaam6）喺中國廣州，火車站又叫廣州火車東站，舊時又叫天河站，因爲佢喺廣州天河區內。中國第一條準高速鐵路，就係呢度做起點。呢個站係高鐵同地鐵嘅轉車站。
喺呢個車站附近冇幾遠嘅玻璃牆瀑布水景喺2002年曾經入選過新世紀嘅羊城八景（叫「天河飄絹」呢個名嘅）。

轉搭交通
旅客可以搭廣州地鐵、公交車同出租車。

公交車路線
廣州東站公共汽車總站喺火車東站南面，旅客可以搭公車前往廣州市內各地。另外，喺車站西南側嘅林和西路，亦設有廣州火車東站嘅公共汽車中途車站，僅停靠旅遊公車3線往琶洲石基村方向嘅公交車。
鍾卓穎

鍾卓穎（Ashley Chung，1998年1月27號—）暱稱Ash，係香港女藝人，本職護士，2021年參與ViuTV搞嘅真人騷選秀《全民造星IV》，入到60強後止步，而家係MakerVille合約女藝員。

簡歷
鍾卓穎入行前係個護士，2021年報名參加ViuTV選秀節目《全民造星IV》，參賽編號81號，最後入到60強後止步。
鍾卓穎雖然入唔到《全民造星IV》總決賽，但嗰陣時接到唔少廣告工作，數量只係排冠軍邱彥筒（Marf）後面。比賽嗰陣佢被踢爆2020年已經同個臺灣人結咗婚，不過2021年12月底佢同幫過手拍MV嘅歌手張天賦傳出緋聞，同時亦傳出離婚消息。雖然佢嗰陣時受醜聞影響，不過無影響到佢2022年1月簽做ViuTV合約藝員（同年4月改組成MakerVille）。
由於受醜聞影響，鍾卓穎加入MakerVille頭一年主要只係被安排負責主持黃金時段以外嘅節目，到2023年先至有機會做黃金時段節目嘅主持。
公子會

《公子會》（粵拼：gung1 zi2 wui2，英文：The Playtoy Mansion）係香港商業電台叱咤903嘅電台節目。主持人係森美同嘉賓主持。2009年12月5號正式首播，逢禮拜六晚11點到深宵1點喺商業二台播。節目報天氣嘅音樂係Aaron Kelley同埋Skinny Williams嘅Hell Yeah。

節目簡介
森公子森美係口花花公子會會長。每個禮拜邀請其他公子哥兒口花花、用口花天酒地一齊傾偈，分享男性心態，介紹各種男士玩物，玩勿喪志，由宅男變公子，教你學會窮風流。2018年12月1號開始，加入嘉賓女主持，分享女士心態，對男士嘅各種睇法。

公子夜王（2014年5月10號開始至今）
訪問一位嘉賓。當中曾包括以下環節：
「再度重遇你」，女嘉賓分享佢初戀嘅有趣回憶。
「愛情離合器」，分享佢哋傷痛嘅分手經歷。
「公子心底話」，主持人喺女嘉賓嘅枱底討論訪問中出現嘅愛情觀。
「公子得唔得？」，主持會提出不同嘅情境或問題，測試女嘉賓接唔接受到佢嘅底線。

公子小姐
邀請一位女嘉賓；每星期題目唔同，各位公子講出己見，然後由公子小姐選出心目中最鍾意嘅公子見解。

公子殿堂（Hall of Fame）
介紹一位城中公子。

玩物喪志（Playtoy）
介紹一種男士鍾意嘅玩物。

公子好友
邀請一啲嘉賓到節目分享或介紹一啲資訊。

相關事件
節目曾經被叫做哥兒們、口花花公子會、花花公子會。 因為森美需要喺Prison De Ballet演出，2010年8月14號嘅節目改為錄音轉播暗中作樂聲演會。
奇連獲加

奇連獲加（英文：Clint Walker，1927年5月30號—2018年5月21號）係一個美國嘅男水手、工廠工人、臨時演員、歌手、電影演員、電視演員、詞曲作家，佢喺1954年出道。
希伯來文

希伯來文עברית發音[ʔivˈʁit]用嘅國家、地區 以色列 巴勒斯坦國區域以色列及其佔領地區。喺全球猶太社群中作爲宗敎語言用。講嘅人口530萬2770（1998年）系屬亞非語系
廣州市第32中學

廣州市第32中學係中國廣州一間冇咗嘅完全中學，係荔灣區嘅區一級學校，喺中山七路326號。呢間學校喺1956年創立，2009年7月3號因為陳家祠廣場嘅擴建就拆咗。

校史
廣州32中曾經用過嘅長袖校服
1956年：學校喺荔灣區嘅一間西關大屋入面創辦，係一間夜校。
1958年：搬到中山七路嘅陳家祠隔離。
1968年：廣州市嘅第一間攞咗「復課鬧革命」嘅名嘅學校。
1993年9月：新起嘅U形教學樓正式投入使用。
2003年：學校變咗區一級學校。
2006年：同廣州市第四中學合併。
2009年7月3號：因為陳家祠廣場嘅擴建，市政府決定拆咗呢間學校。依家呢間學校已經唔響度喇。
劉柏辛

劉柏辛（粵拼：lau4 baak3 san1；簡化字：刘柏辛；英文：Lexie Liu；1998年12月21號—），原名劉昱妤，喺湖南長沙出世，係活躍美國同中國大陸兩地嘅唱作人，佢堂哥係「口紅一哥」李佳琦（中文：李佳琦 (网络红人)）。佢同獨立廠牌88rising建立合作關係，出咗《2029》專輯同幾首個人單曲。

早年經歷
佢自細就喺音樂嘅渲染下成長。4歲開始學跳舞，6歲開始學鋼琴。高二嗰陣，佢從學校嘅高考實驗班轉到國際部。佢嘅學習成績一直排全級第一第二。佢攞住咁好嘅成績，反而喺高三衝刺嘅時候選擇用Gap Year嘅方式繼續自己嘅音樂歷程，去韓國參加KPOP STAR選秀，並攞到總決賽頭四嘅成績。喺比賽期間，佢仲積極準備國外大學嘅申請，用唔錯嘅專業素養同文化成績攞到紐約福坦莫大學嘅錄取通知書，並攞到學校嘅獎學金，準備開始喺曼哈頓求學。

演藝經歷
2015年，去韓國參加韓國選秀節目《K-pop Star》第五季，並攞到總決賽第四嘅成績。2017年8月，佢嘅音樂紀錄片《出人頭地 劉柏辛Lexie × Robb Banks》，講述佢同美國嘻哈藝人Robb Banks（Richard O'Neil Burrell）喺長沙合作同寫中西結合單曲嘅故事。紀錄片喺冇推廣嘅情況下，由微博發出，喺三日內攞到一千萬播放量。
2018年，為男演員李易峰創作並同佢唱《角色》，首歌喺1月1號發行；之後，同音樂製作人冷炫忱Curtis嘅合作單曲《Rara》喺1月19號發行。
同年，參加《中國新說唱》，憑住幾首佳作，一路晉級，最終喺總決賽攞到第四名。
同年9月，佢出個人單曲《好嗎，好啦，好吧》。同年10月，喺中國出個人音樂專輯《2029》，專輯有《Like A Mercedes》、《Sleep Away》等幾首唔錯嘅歌。
從開始寫嘅第一首Demo到做完成張專輯《2029》，涵蓋咗R&B、Hip-Hop、Pop、Urban等幾種音樂元素，詞曲都由佢自己包辦。
同年11月，專輯《2029》嘅單曲《Sleep Away》喺海外上線。先鋒文化平台The Fader將呢首歌叫做「你生命中需要的10首歌曲」之一；雜誌Nylon將佢列喺「本周最佳音樂發行」列表入面；而美國年輕女性媒體代表Refinery29就話「他們的耳朵非常喜愛Lexie」。
同年12月，佢喺全球發行個人單曲《Nada》，即刻上咗Apple Music「一周最佳」（Best Of the Week）榜單。2020年1月，加盟湖南衛視《歌手·當打之年》，喺第一輪排位賽憑住《Manta》奇襲華晨宇失敗攞唔到正式補位資格。

品牌合作
2017年10月，同Puma簽約合作，做咗「彪馬幫」成員。
2018年1月，出鏡服裝品牌李維斯嘅新年「幹就型」TVC，佢自己出鏡嘅海報都出現喺李維斯全球各地嘅實體分店入面。2018年11月，以嘉賓身份出席路易威登《飛行、航行、旅行》主題特展。
2019年3月，佢正式成為伊夫·聖羅蘭亞太區眼鏡形象大使。

外界評價
美國V雜志（V Magazine）評價——「劉柏辛Lexie有望成為新一代中國藝術家的面孔，以獨特的跨文化聲音打入美國主流」；NYLON雜誌喺2018年12月20號世界範圍內評選「2019年值得關注的15位音樂新星」，佢榜上有名。
佢獨特嘅外型仲引起時尚界嘅注意，令佢喺Puma嘅Suede 50活動，Levi’s嘅新年TVC，同路易威登2018年嘅展覽同活動入面出場；並出現喺幾個亞洲尖端時尚生活雜誌嘅頭版，包括Vogue me（中國）、時尚芭莎（中國）、Nylon（中國／日本）、Ellemen睿士、大都市Numéro（中國）、紅秀GRAZIA。（鳳凰網音樂）
從《2029》到《2030》，佢跨出嘅唔止係一個數字，而係從年輕創作人到令世界留意嘅「新一代中國藝術家面孔」蛻變。（鳳凰網音樂）
佢由18歲時成為登上美國西南偏南SXSW嘅中國音樂人，個人音樂紀錄片創造咗3000萬點擊率；到發佈個人首張創作專輯《2029》並開啟首次全國巡演。陸續發佈嘅《Like A Mercedes》、《Sleep Away》、《Nada》多首由國際視角同東方美感嘅作品，贏到The Fader、Refinery29、Milk同i-D等國際媒體嘅好評。
1月30號

1月30號係公曆年嘅第30日，離年尾重有335日（閏年336日）。
<< - 1月 - >>



大件事
1933年：威瑪共和國總統保羅興登堡任命希特拉做德國總理。
1948年：1948年冬季奧林匹克運動會喺瑞士聖莫里茨開幕。
1994年：香港新屯門中心一個住宅單位發生爆炸，波及鄰近嘅住戶，一死八傷。
1995年：江澤民發表促進兩岸統一八項主張，稱為「江八點」。
2000年：肯雅航空一客機由科特迪瓦阿比讓飛去肯雅賴羅比起飛冇耐失事（英文：Kenya Airways Flight 431），169死10傷。
2003年：比利時承認同性婚姻。
2005年：伊拉克舉行推翻薩達姆政權以嚟首次全國大選。
2008年：澳門終審法院裁定歐文龍貪污同五十項控罪成立，判監廿七年。
2010年：廣州南站局部啟用。
2010年：香港天文公園開幕。
2013年：南韓一次性運載火箭羅老號-1（韓文：나로호）喺羅老宇宙中心終於成功發射。
2025年：尼加拉瓜國會通過修憲案，總統丹尼爾奧蒂嘉同副總統兼第一夫人羅薩里奧·穆里約成爲共同總統。總統任期都由5年延長至6年。
張業維

張業維，香港親中派人士，維嘉國際集團有限公司執行董事總經理。

家庭
佢阿爸係張學修。

政治立場
佢係香港親中派成員，主張多舉辦唔同嘅研學活動幫助香港學生認識中國，又曾經提出喺喺香港推行社區客廳嘅概念，推動香港社會共融發展。
高志活

高志活（Jens Galschiot，1954年—）係丹麥雕塑家，而家住嚮哥本哈根，因為整國殤之柱出名。佢係國際人權組織橙色運動發起人。

訪港被拒
2009年5月30號，高志活去香港，俾當局拒絕入境。

屋企
有兩個仔。
馬些·杜桑

昂希-羅拔-馬些·杜桑（法文：Henri-Robert-Marcel Duchamp，1887年7月28號—1968年10月2號）係一個美籍法裔藝術家、國際象棋棋手同作家。
彗星

彗星，或彗（粵拼：wai6，音「衞」），又叫掃把星，符號：☄，係太陽系嘅長軌道細星體，千幾到幾萬米直徑，成份主要係石、冰同埋塵。
彗星平時離太陽遠唔顯眼，但係佢行近太陽嗰陣，裏面嘅冰會蒸發，被太陽風吹向出邊，拖住條尾咁，又似掃把，所以亦叫佢做掃把星。

文化
由於中國古人認為出現掃把星係凶兆，所以後來變成將一啲運氣唔好，連帶身邊人都行衰運忌人，叫做掃把星。《荊州占》曰：「彗星出，必有返者，兵大起，其國亂、亡。」又曰：「彗星見，則敵國兵起，得人者勝。」《玉曆》曰：彗星出見，是謂天地相靡，奇分受兵，必有亡國，若有死主，期不出三年。」

同流星雨嘅關係
彗星飛近太陽嗰陣畀烤到熱辣辣，排氣作用會噴晒啲冰同埋大嚿到連輻射壓力同太陽風都吹唔郁嘅碎石出嚟。 如果地球嘅軌道正正剷入呢條由石屎粉組成嘅碎石帶，就會搞出流星雨。碎石密嗰陣，流星多到好似倒水咁但好快完；疏嗰陣就係吊鹽水但拖長嚟睇。通常條碎石帶有幾密，要睇返佢老母彗星幾耐之前噴啲嘢出嚟。 例如每年8月9至13號嘅英仙座流星雨，就係地球撞正斯威夫特－塔特爾彗星條軌道搞出嚟。而哈雷彗星就係10月獵戶座流星雨嘅老竇。

彗星撞地球同生命起源
地球後生嗰陣成日畀彗星同小行星撞。好多科學家話40億年前嗰浸彗星亂撞，帶嚟咗而家海洋啲水，就算唔係全部至少都幫補唔少。不過都有專家唔多buy呢個講法。 自從喺彗星度搵到多環芳香烴呢類有機分子，有人就估話生命嘅原材料甚至生命本身可能係搭彗星或者隕石順風車嚟地球。 2013年有研究話，當彗星呢啲雪糕波撞落地球時，個衝力勁到可以砌出氨基酸呢啲整蛋白質嘅積木。 彗星撞入大氣層時好快，撞到嘭嘭聲嘅能量仲可以將細粒分子黐埋做生命需要嘅大分子。 2015年科學家發現67P彗星放屁放咗勁多氧氣出嚟，原來氧氣分子可能周街都係，未必關生命事。
有學者估彗星長期撞擊可能幫月球儲低咗唔少水，部分仲可能以月冰形式雪住咗。 玻隕石同澳洲玻隕石呢啲古怪石頭，專家話都係彗星同流星體撞出嚟嘅手尾。

彗星嚇親人
由公元1200到1650年呢段時間，歐洲班友見到彗星就腳震，覺得係天收嘅凶兆。 好似1618年大彗星出現之後，Gotthard Arthusius即刻出咗本天書，話呢粒掃把星係最後審判嘅催命符， 仲數足十版紙話彗星會引嚟「地震、水浸、河流改道、落雹、熱到燶、失收、瘟疫、打仗、二五仔同埋乜都貴」。
去到1700年，班學者開始覺得呢啲事同彗星冇乜撈。點知威廉·惠斯頓攞愛德蒙·哈雷嘅彗星記錄吹水，話1680年大彗星每574年就返嚟搞事，仲話呢粒嘢就係聖經大洪水嘅元兇，搞到班街坊又驚多成個世紀——今次直頭驚彗星會撞冧地球。 1910年班專家發現哈雷彗星條尾有氰呢種毒氣，搞到全城扑鎚搶防毒面具，仲有人買「抗彗星藥丸」同「防彗星遮」呢啲搵笨嘢。

脫離（彈射）出太陽系
如果彗星飛得夠快，就有可能衝出太陽系。呢類彗星會沿住雙曲線嘅開放軌道飛走，所以又叫「雙曲線彗星」。目前所知嘅太陽系彗星，必須同其他天體相互作用——例如木星——先會被彈射出去。例如C/1980 E1彗星原本圍住太陽行緊7,100萬年週期軌道，但1980年近距離掠過木星後，就被彈咗去雙曲線軌道。至於1I/ʻOumuamua同2I/Borisov呢類星際彗星，本身冇繞過太陽，所以唔需要第三者天體介入就已經自帶彈射軌道。

熄火
内文：熄火彗星
木星族彗星同長周期彗星嘅熄火速度好唔同。木星族彗星可以活躍約10,000年（即約1,000次公轉），而長周期彗星熄火快得多——得10%捱到50次近日點，1%捱到2,000次。最終彗核入面嘅揮發性物質會蒸發哂，變成粒又細又黑嘅石頭或者碎石，望落似小行星。而家證實有啲橢圓軌道小行星其實係熄火彗星。估計近地小行星中有6%其實係熄火彗核。

分裂同撞擊
有啲彗核結構脆弱，觀察到嘅分裂現象就係證據。著名例子有1993年發現嘅舒梅克－李維九號彗星，佢喺1992年7月近距離撞木星時碎開，1994年7月連續六日撞入木星大氣層——係人類首次觀測到太陽系內天體相撞。其他分裂彗星包括1846年嘅比拉彗星同1995至2006年間嘅73P/施瓦斯曼－瓦赫曼彗星。古希臘史學家埃福羅斯更記載咗公元前372至373年冬天有彗星分裂。彗星分裂可能係熱應力、內部氣壓或撞擊所致。
42P/Neujmin同53P/Van Biesbroeck似乎係同一母體分裂出嚟。數值模擬顯示兩者喺1850年1月曾近距離掠過木星，而之前嘅軌道幾乎完全一致。另一組分裂彗星係Liller彗星家族，成員包括C/1988 A1（Liller）、C/1996 Q1（Tabur）、C/2015 F3（SWAN）、C/2019 Y1（ATLAS）同C/2023 V5 (Leonard)。
有啲彗星過近日點時會解體，例如大彗星West同池谷－關。1846年，比拉彗星過近日點時裂成兩半，1852年仲睇到兩顆分體，但之後就消失。反而喺1872同1885年，本應見到彗星時卻出現壯觀流星雨。每年11月嘅仙女座流星雨，就係地球穿過比拉彗星軌道時形成。
更壯烈嘅結局係墜落太陽或者撞行星。太陽系早期彗星撞行星或衛星好常見，例如月球嘅隕石坑好多都係彗星撞出嚟。近代例子係1994年7月舒梅克－李維九號彗星撞木星。
木星上嘅舒梅克－李維九號彗星撞擊點以棕色斑點標示73P/施瓦斯曼－瓦赫曼彗星三日內嘅解體過程（1995年）C/2015 D1（SOHO）過近日點後嘅幽靈彗尾P/2013 R3嘅解體（2014年）
金雞納霜

金雞納霜，藥一隻，又叫奎寧，金雞納，英文叫Quinine。可以用嚟醫瘧疾，亦可以整湯匿水。
佢出自金雞納依種樹，而樹皮有醫治功效。金雞納個名，係Cinchona對譯。樹出自祕魯，所以又叫祕魯樹皮。後尾樹皮提煉出來金雞納霜。
時画井尊

時画井尊（日文：じゑゐそん）喺一個將廣東歌改篇成日文歌嘅填詞人。

簡歷
2023年
012月20號 - 發表咗第一隻歌『君との約束』。
2024年
001月12號 - 發表咗第二隻歌『最高の日』。
001月20號 - 發表咗第三隻歌『天気予報』。
002月02號 - 發表咗第四隻歌『ありがとう  サヨウナラ』。
002月12號 - 發表咗第五隻歌『久しぶり』。
003月20號 - 發表咗第六隻歌『再会』。
004月12號 - 發表咗第七隻歌『ここまで』。
005月02號 - 發表咗第八隻歌『雨天決行』。
006月02號 - 發表咗第九隻歌『夢への船』。
007月02號 - 發表咗第十隻歌『灰被り姫』。
008月02號 - 發表咗第十一隻歌『籠の鳥』。
008月20號 - 發表咗第十二隻歌『一人ぼっち』。
009月08號 - 發表咗第十三隻歌『恋人のように』。
009月20號 - 發表咗第十四隻歌『別れ道』。
010月02號 - 發表咗第十五隻歌『野望さえあれば』。
011月02號 - 發表咗第十六隻歌『絶望の淵』。
011月20號 - 發表咗第十七隻歌『一人きり』。
012月20號 - 發表咗第十八隻歌『蛍雪の光』。
2025年
001月02號 - 發表咗第十九隻歌『不眠症』。
002月02號 - 發表咗第二十隻歌『恋の花火』。
002月03號 - 發表咗第二十一隻歌『今さら』。
矩陣運算

矩陣維持在三十八度以上的垂直三角軸時會有稜角產出，就如緩進的格式化一般，有著萬子纏結的性質；矩陣運算速度比預期的動量較快，反之，矩陣路程學則有動量恆定的工程學論。矩陣學的基礎時間分目細緻化後首要崗位爲：存在值、侷限值；存在值又分成五大目位移格數：存在域、侷限域、存疑值、饞喘值、向位閉能值。侷限值則分成為了要使存在值更新其路標崗位的目數位移時候的絕對域能值，所以會使動向往左下五十九度角的四角函數值的時間軸上偏移；侷限值包括：成遞值、片面值、撼動值、攢效值、生成值、空軸值，共六項。在提出圖場域能量途徑空間的時候，會纏結出無窮少的量子爲的是要將多餘的三角函數的周長固定成正比設計圖。
蔡一琛

蔡一琛係中國音樂製作人。佢喺國際關係學院畢業。

簡歷
2021年，佢攞到擂閃配樂比賽第二名。
Earl Minor

Earl Minor係美國音樂製作人。佢老婆係美國音樂製作人Ashley Minor。
Jonathan Fields

Jonathan Fields係美國音樂製作人。

簡歷
佢喺美國曾斯維爾出世。
空中客車A220客機

空中客車A220客機（Airbus A220；舊稱龐巴迪C系列客機，Bombardier CSeries）係加拿大龐巴迪宇航集團研製嘅嘅一款中程支線客機。

歷史
CS300客機第一次試飛。
瑞士國際航空嘅CS100客機。
2016年12月14號，波羅的海航空CS300客機嘅第一班商業航班。
2004年，龐巴迪宇航宣佈會研發一款大過CRJ嘅新客機「C系列」，以取代被取消嘅BRJX計劃，預計於2010年投入服務。C系列唔單止係龐巴迪有史以來最大嘅客機，甚至有可能直接同兩大巨頭空中客車同波音嘅窄體客機直接競爭。
2005年4月，龐巴迪宇航宣佈C系列會包含兩種型號：C-110和C-130，載客量分別為110人同130人，機身將由中國航空工業第一集團公司製造。同波音787和空客A350一樣，C系列嘅機身大量採用複合材料，客艙採用3+2座位排列設計，兩部引擎掛喺主翼下面。但係C系列嘅營銷並唔順利，喺發佈之後成年都接唔到訂單。2006年1月31號，龐巴迪宣佈暫停C系列研發工作，但係並無解散研發團隊。
2007年1月31，龐巴迪宣佈恢復C系列嘅研發工作，同年11月確定選用普惠嘅引擎。新推出嘅C系列會有更大嘅窗同行李架，但係耗油量少過對手百分之20，營運成本少百分之15。2008年7月13嘅，龐巴迪喺范堡羅航展道宣佈C系列取得來自漢莎航空嘅30架確認訂單同30架意向訂單，製造原型機嘅工作正式開始。
2013年9月16號上晝09:55，C系列嘅第一架原型機FTV1由魁北克滿地可北邊嘅米拉比爾國際機場進行第一次試飛，12:25完成試飛並平安降落。但係第二年5月29號，FTV1進行緊地面測試嘅時候引擎突然著火，燒到部引擎爛澌，LTV1被迫停飛。014年9月7日，裝上改良版引擎嘅原型機恢復試飛2015年2月27日，CS300原型機首次試飛成功，但係今次意外唔單止令到龐巴迪陷入財政危機，更加令到C系列錯過徂2014年嘅范堡羅航展。
2015年10月29號，魁北克政府宣佈向龐巴迪注資13億加元，換取C系列嘅百分之49.5控股權，以幫助龐巴迪渡過財政難關。
2015年12月18號，喺經過3000個鐘頭嘅試飛之後，CS100客機獲得徂加拿大運輸部嘅適航證書。2016年6月16號，CS100獲得美國聯邦航空管理局同歐洲航空安全局嘅適航證書。6月29號，龐巴迪向瑞士國際航空交付第一架CS100客機。7月15號，CS100執行徂C系列嘅第一班載客航班，由蘇黎世國際機場飛往巴黎戴高樂國際機場。11月28號，龐巴迪向波羅的海航空交付第一架CS300客機。為徂展示CS300客機嘅長途飛行實力，爾架CS300客機由米拉比爾飛到瑞典首都斯德哥爾摩加油之後再飛到拉脫維亞首都里加。2017年8月，龐巴迪向波羅的海航空交付第七架CS300客機嘅時候，客機更加由米拉比爾直飛到里加。
2017年9月，波音向美國商務部提起反傾銷訴訟，指控龐巴迪以遠低於市場價嘅價格向達美航空傾銷C系列客機，嚴重損害波音737系列客機嘅銷路，要求對C系列客機徵收百分之80嘅反傾銷關稅。但係有業內人士指出：波音根本唔製造龐巴迪製造嘅中小型支線客機，而且達美航空已經擺到明話唔買波音737客機。10月7號，美國商務部決定對C系列客機徵收高達百分之300嘅懲罰性關稅。就喺好多人都以為C系列客機會就此黯然退出美國市場嘅時候，情況有徂出乎所有人意料嘅轉變：10月16號，空中客車同龐巴迪達成徂協議：龐巴迪向空中客車轉讓C系列計劃嘅百分之50.01嘅控股權；作為回報，空中客車唔單止會幫龐巴迪推廣同銷售C系列客機，更加會畀龐巴迪用空中客車喺阿拉巴馬慕比爾嘅基地對賣畀美國客戶嘅C系列客機進行最後總裝，以避開美國商務部嘅懲罰性關稅。為徂鄭重其事，龐巴迪特登派出一架CS300原型機飛到圖盧茲，同空中客車嘅A320neo原型機合影。
2018年7月10日，空中客車同龐巴迪喺圖盧茲宣佈：C系列客機改名為「空中客車A220」，旗下兩種型號CS100同CS300分別改名為「A220-100」同「A220-300」。
達索水星100客機

法國內陸航空嘅達索水星100客機。



發動機
兩部普惠JT8D引擎
達索水星100客機（法文：Dassault Mercure 100）係法國達索集團帶頭研發嘅一款中短程區域客機。
波音747-400 LCF超級運輸機

波音747-400 LCF超級運輸機。



發動機
兩部普惠PW4000引擎
呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。
波音747-400 LCF超級運輸機，綽號「夢幻運輸機」（英文：Dreamlifter）係美國波音公司以波音747-400貨機為基礎研發嘅超大型運輸機，主要用於將波音787半成品由日本同意大利運到美國本土組裝。
平井太郎

平井太郎（粵拼：ping4 zeng2 taai3 long4；日文：平井 太郎(Hirai Tarou)；1894年10月21號—1965年7月28號），筆名江戶川亂步（gong1 wu6 cyun1 lyun6 bou6；日文：江戶川 亂步(Edogawa Ranpo)；而家寫做日文：江戸川 乱歩‎），係日本作家，日本偵探小說開山祖，深受美國作家愛倫坡作品影響而攞咗愛倫坡嘅日文假名嚟譯成自己嘅筆名，另一作家柯南道爾嘅福爾摩斯作品都有影響到佢。曾經喺岩井三郎探偵事務所做過理事長。初期翻譯外國作品，一九二三年主辦新青年雜誌時發佈佢嘅首作——二錢銅貨而開始佢嘅寫作生涯。出名嘅作品有明智小五郎同少年偵探團、怪人二十面相。
平井太郎後期鼓勵偵探小說，設有江戶川亂步獎。

屋企
明治廿七年（1894年），平井太郎喺三重縣名賀郡名張町（今日嘅名張市）出世，本籍津市。嗰時佢阿爸平井繁男，做緊名賀郡書記。佢嘅平井家族都係武士。祖先係一位鄉士，喺伊豆伊東（今日嘅靜岡縣）出世，之後轉咗伊勢國嘅津藩（今日嘅藤堂家）。阿爺平井陳就都係藤堂家藩士。

有關嘅書
〈江戸川乱歩とその時代〉。
新濠天地

新濠天地（英文：City of Dreams）係個位於澳門路氹城嘅建築群，其中設施包括賭場（新濠天地娛樂場（英文：Casino City of Dreams）、酒店（摩珀斯、頤居、澳門君悅酒店及迎尚酒店）及其他（水舞間劇院、童夢天地、濠方及藝賞天地）。

濕滯嘢
响2015年1月20號朝早，有個29歲姓羅嘅澳門男工人，喺新濠天地擴建工程地盤2樓，揸緊架吊臂車搬嘢時翻側，一齊跌落地面；工人被車壓到，當場爆頭暴斃。勞工事務局勒令承造商暫時停用所有吊重機械。
响2017年7月14號晏晝，喺新濠天地D點地盤，有隻喺30樓嘅吊臂，運緊重嘢時斷咗，斷件連同負載一齊向下跌，傷到3個大陸男工人——全部被送入廠。吊臂隨即砸住2個位於30樓嘅——1個32歲姓嚴，雙腳多處開放性骨折，喺醫院搶救緊時斷氣；1個42歲，左腰同頭受傷。另外有個46歲嘅當時喺7樓，俾碎料揼到，左手同左膊頭都覺得痛。隨後勞工事務局勒令該處暫時全場停工。
响2018年3月18號晏晝，喺新濠天地酒店D地盤，有個32歲姓劉嘅大陸女工人，企喺5樓嘅假天花上面做嘢時，由於立足處穿窿，下墜到大約7米之下嘅地板並撼傷後腦。佢被送入醫院搶救，起初無生命跡象，然後有起色，不過到夜晚時終於斷咗氣。勞工事務局發現死者係黑工，又勒令該處5樓暫停所有高空工作。
响2018年3月25號晏晝，有個29歲嘅大陸人某餐廳男員工，喺新濠天地之露天區域，俾碌由高處跌落嚟嘅竹揼親，要去醫院。
响2019年1月19號晏晝，有架接載新濠天地員工嘅澳巴租用專車，行到黃營均圖書館附近時出咗意外。當時司機急速煞掣，令到車上面1男7女總共8個，年齡為34—65嘅乘客，跌親撞傷，要去醫院。
响2019年8月3號夜晚，有個70歲姓鄺嘅香港人男住客，俾員工發現倒斃於摩珀斯某房間裏面，洗手間嘅浴缸之中。
响2020年9月7號，看更發現，有個30歲嘅澳門人賭廳男職員，喺迎尚酒店裏頭，寶盈集團之賭廳內嘅廁所道不省人事，被帶到醫院搶救，證實已死。
响2022年3月18號晏晝，有個44歲姓伊嘅大陸人女租客，喺摩珀斯俾執房職員發現，伏屍於房內浴室入面，當時佢條頸被浴袍腰帶吊住。
呂聯勤

呂聯勤（英語：Lincoln Lu，1974年 -     ），香港企業家，東立地產有限公司 (下稱「東立地產」) 創辦人。他是香港再出發大聯盟共同發起人之一， 原四川省政協常委，現任全國工商聯執委。

事業發展
呂聯勤於加拿大英屬哥倫比亞大學(University of British Columbia)畢業，1998年加入爪哇控股有限公司，2003年擔任執行董事，2017年創辦東立地產。呂聯勤對香港及國內房地產開發，國際投資以及酒店營運等具多年經驗。

社會公益
呂聯勤為香港清水灣有機藝術農場「亦小園」之園主，並將其分享予團體作為教育及建築研究等公益用途。